CELEX: 22014D0113
Language: hu
Date: 2014-06-27 00:00:00
Title: Az EGT Vegyes Bizottság 113/2014 határozata ( 2014. június 27. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

27.11.2014   
            
            
               HU
            
            
               Az Európai Unió Hivatalos Lapja
            
            
               L 342/1
            
         AZ EGT VEGYES BIZOTTSÁG 113/2014 HATÁROZATA
   (2014. június 27.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A Pediococcus pentosaceus DSM 14021, a Pediococcus pentosaceus DSM 23688, illetve a Pediococcus pentosaceus DSM 23689 tartalmú készítmények bármely állatfaj takarmányadalékaként való engedélyezéséről szóló, 2014. január 30-i 84/2014/EU bizottsági végrehajtási rendeletet (1) bele kell foglalni az EGT-megállapodásba.
            
         
               (2)
            
            
               Az L-tirozin valamennyi állatfaj takarmány-adalékanyagaként történő engedélyezéséről szóló, 2014. február 4-i 101/2014/EU bizottsági végrehajtási rendeletet (2) bele kell foglalni az EGT-megállapodásba.
            
         
               (3)
            
            
               A kobalt-klorid-hexahidrát, a kobalt-nitrát-hexahidrát és a kobalt-szulfát-monohidrát takarmány-adalékanyagok forgalomból történő kivonásáról és az 1334/2003/EK rendelet módosításáról szóló, 2014. február 5-i 107/2014/EU bizottsági végrehajtási rendeletet (3) bele kell foglalni az EGT-megállapodásba.
            
         
               (4)
            
            
               Az L-szeleno-metionin valamennyi állatfaj takarmány-adalékanyagaként történő engedélyezéséről szóló, 2014. február 7-i 121/2014/EU bizottsági végrehajtási rendeletet (4) bele kell foglalni az EGT-megállapodásba.
            
         
               (5)
            
            
               Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazítások részében meghatározottak szerint a takarmányokat érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
            
         
               (6)
            
            
               Az EGT-megállapodás I. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének II. fejezete az alábbiak szerint módosul:
   
               1.
            
            
               Az 1zq. pont (1334/2003/EK bizottsági rendelet) a következő francia bekezdéssel egészül ki:
               
                           „—
                        
                        
                           
                              32014 R 0107: a Bizottság 2014. február 5-i 107/2014/EU végrehajtási rendelete (HL L 36., 2014.2.6., 7. o.).”
                        
                     
         
               2.
            
            
               A szöveg a 2zzt. pont (1101/2013/EU bizottsági végrehajtási rendelet) után a következő pontokkal egészül ki:
               
                           „2zzu.
                        
                        
                           
                              32014 R 0084: a Bizottság 2014. január 30-i 84/2014/EU végrehajtási rendelete a Pediococcus pentosaceus DSM 14021, a Pediococcus pentosaceus DSM 23688, illetve a Pediococcus pentosaceus DSM 23689 tartalmú készítmények bármely állatfaj takarmányadalékaként való engedélyezéséről (HL L 28., 2014.1.31., 30. o.).
                        
                     
                           2zzv.
                        
                        
                           
                              32014 R 0101: a Bizottság 2014. február 4-i 101/2014/EU végrehajtási rendelete az L-tirozin valamennyi állatfaj takarmány-adalékanyagaként történő engedélyezéséről (HL L 34., 2014.2.5., 1. o.).
                        
                     
                           2zzw.
                        
                        
                           
                              32014 R 0107: a Bizottság 2014. február 5-i 107/2014/EU végrehajtási rendelete a kobalt-klorid-hexahidrát, a kobalt-nitrát-hexahidrát és a kobalt-szulfát-monohidrát takarmány-adalékanyagok forgalomból történő kivonásáról és az 1334/2003/EK rendelet módosításáról (HL L 36., 2014.2.6., 7. o.).
                        
                     
                           2zzx.
                        
                        
                           
                              32014 R 0121: a Bizottság 2014. február 7-i 121/2014/EU végrehajtási rendelete az L-szeleno-metionin valamennyi állatfaj takarmány-adalékanyagaként történő engedélyezéséről (HL L 39., 2014.2.8., 53. o.)”
                        
                     .
            
         2. cikk
   A 84/2014/EU, a 101/2014/EU, a 107/2014/EU és a 121/2014/EU végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. június 28-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. június 27-én.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 28., 2014.1.31., 30. o.
   
   
      (2)  HL L 34., 2014.2.5., 1. o.
   
   
      (3)  HL L 36., 2014.2.6., 7. o.
   
   
      (4)  HL L 39., 2014.2.8., 53. o.
   
   
      (5)  Alkotmányos követelmények fennállását nem jelezték.